CELEX: 62017TN0658
Language: fi
Date: 2017-09-21 00:00:00
Title: Asia T-658/17: Kanne 21.9.2017 – Stichting Against Child Trafficking v. OLAF

27.11.2017   
            
            
               FI
            
            
               Euroopan unionin virallinen lehti
            
            
               C 402/48
            
         Kanne 21.9.2017 – Stichting Against Child Trafficking v. OLAF
   (Asia T-658/17)
   (2017/C 402/64)
   Oikeudenkäyntikieli: englanti
   
      Asianosaiset
   
   
      Kantaja: Stichting Against Child Trafficking (Nijmegen, Alankomaat) (edustaja: asianajaja E. Agstner)
   
      Vastaaja: Euroopan petostentorjuntavirasto (OLAF)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan petostentorjuntaviraston 3.8.2017 asiassa OC/2017/0451 tekemän päätöksen olla aloittamatta hallinnollista tutkintaa
            
         
               —
            
            
               velvoittaa Euroopan petostentorjuntaviraston aloittamaan hallinnollisen tutkinnan ja tutkinnan tuloksista riippuen siirtämään asian kansallisiin lainkäyttöelimiin rikosoikeudellista menettelyä varten ja/tai Euroopan toimielimiin hallinnollista menettelyä varten
            
         
               —
            
            
               velvoittamaan Euroopan petostentorjuntaviraston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan OLAF on rikkonut unionin oikeutta ja tehnyt ilmeisiä arviointivirheitä
               
                           —
                        
                        
                           Riidanalainen päätös ei ole Euroopan unionin perustavanlaatuista arvojen, yhteisön lainsäädäntökokonaisuuden ja YK:n lasten oikeuksien julistuksen mukainen, ja se perustuu asian asiakirja-aineiston ilmeisen virheelliseen tulkintaan.
                        
                     
         
               2)
            
            
               Toinen kanneperuste, joka perustuu toimimatta jättämiseen ja tutkinnan aloittamisen laiminlyöntiin
               
                           —
                        
                        
                           OLAF ei ota huomioon sen, että EU:n varoja käytetään EU:n lainsäädännön ja arvojen vastaisten organisaatioiden ja toimintatapojen hyväksi, aiempien ja nykyisten vaikutusten välistä yhteyttä.
                        
                     
         
               3)
            
            
               Kolmas kanneperuste, joka perustuu oikeuteen tulla kuulluksi
               
                           —
                        
                        
                           OLAF ei selvästikään ollut lainkaan kiinnostunut totuuden selvittämisestä, koska se kieltäytyi kuulemasta todistajia ja tapaamasta kantajaa.
                        
                     
         
               4)
            
            
               Neljäs kanneperuste, jonka mukaan on tehty menettelyvirheitä
               
                           —
                        
                        
                           10.9.2014 pidetystä kokouksesta, jonka aikana kantaja ja kaksi Euroopan komission virkamiestä esittivät lausuntoja ja niitä tukevia tosiseikkoja, ei laadittu pöytäkirjaa.